**6666666666666666666666666666666666666666666666666666666666666666666666666666666666666666666**

**6/2025.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2025. június 24.-én (kedden) de. 9 órakor**

**megtartott nyilvános soros ülésének**

**jegyzőkönyve**

666666666666666666666666666666666666666666666666666666666666666666666666666666666666666666666

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2025. június 24.-én (kedden) de. 9 órakor megtartott nyilvános soros ülésén.

**Az ülés helye**: a Polgármesteri Hivatal díszterme

**Jelen vannak:** Palásti Pál bizottság elnöke

Bartus László bizottság elnök-helyettese

Mucsi István bizottság tagja

Szabóné Pálinkás Györgyi bizottság tagja

Potorné Kovács Ágnes bizottság tagja

**Tanácskozási joggal jelent meg:**

 Kató Pálné jegyző, jegyzőkönyvvezető

 Tápainé Karkas Krisztina irodavezető

 Vida-Zsótér Dóra irodavezető-helyettes

**Palásti Pál bizottság elnöke:** köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 fő bizottsági tagból mind az 5 fő bizottsági tag megjelent.

Szavazásra bocsátotta az ülés napirendjére általa írásban kiadott meghívó szerinti javaslatot, mellyel a bizottság tagjai egyhangúlag 5 igen szavazattal egyetértett, melyet a Bizottság az alábbi határozatba foglalt.

1. **Napirend**

**Tárgy: Előadó:**

*A Bizottság 2025. júniusi ülése napirendjének jóváhagyása* Palásti Pál bizottság elnöke

**Palásti Pál bizottság elnöke:**  *szóbeli kiegészítést*  nem tett. Kihirdette a tárgyban hozott Bizottsági döntés.

**33/2025. (VI. 24.) PEFTB határozat**

**Tárgy:** *A Bizottság 2025. júniusi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága a Bizottság Elnöke által kiadott, a Bizottság 2025. június 24. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *A Bizottság 2025. júniusi ülése napirendjének jóváhagyása*

Előadó: Palásti Pál Bizottság Elnöke

1. *Az önkormányzat és az önkormányzati hivatal 2024. évi költségvetési pénzmaradványa végleges felosztásának véleményezése*

 Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *Csanytelek Község Önkormányzata és Hivatala kontroll-tevékenység ellenőrzéséről szóló belső ellenőri jelentés véleményezése*

Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *Egyebek*

Határozatról értesítést kap:

* Bizottság Elnöke és Tagjai (Helyben)
* Kató Pálné jegyző és általa
* Irattár

**2.) Napirend**

**Tárgy: Előadó:**

 *Az önkormányzat és az önkormányzati hivatal 2024. évi* Erhard Gyula polgármester

 *költségvetési pénzmaradványa végleges felosztásának véleményezése* Kató Pálné jegyző

 Palásti Pál bizottsági elnök

(Tárgyi írásos előterjesztés e Bizottság jegyzőkönyve melléklete.)

**Kató Pálné jegyző:** az írásban kiadott előterjesztéshez tett *szóbeli kiegészítésében* elmondta, hogy az önkormányzat 2024. évi költségvetése végrehajtásáról szóló zárszámadás után célszerű a Képviselő-testületnek döntést hozni, melyet külön határozatba foglaltan tárgyal és előzetesen véleményez a Bizottság a szabad pénzeszközök felhasználása kérdéskörében. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és Képviselő-testület elé terjesztését.

**Palásti Pál bizottság elnöke:** *szóbeli kiegészítést* nem tett az írásban kiadott előterjesztéshez.

**K é r d é s, hozzászólás nem hangzott el.**

**H o z z á s z ó l á s:**

**Mucsi István bizottsági tag:** a köztisztviselőkre vonatkozóan közel 2 millió Ft költségvetési támogatás 6 hónapra eső összege 2026. évben már 4 millió Ft-ot tesz ki, melyet az önkormányzat adott évi költségvetése terhére kell lefinanszírozni. Nem ellenzi sem az idei, sem a jövő évre tervezhető támogatás megítélését, viszont ha már a polgármester úr és helyettese az alpolgármester úr is jogosult újabb illetményemelésre, akkor célszerű lenne jövőre az önkormányzat képviselői számára járó havi tiszteletdíj összegének felülvizsgálatára. Viszonyítási alapként a környező települések képviselőinek járó tiszteletdíj összegének figyelembevételét ajánlotta.

**Kató Pálné jegyző:** a jövő évi önkormányzati költségvetés előkészítése adatgyűjtéssel már zajlik, az folyamatos, viszont a központi költségvetésből feladatfinanszírozás jogcímén kapható támogatás összege még nem végleges, ami sok bizonytalanságot rejt magában. A település alpolgármestere nem lesz jogosult sem az idei évben, sem jövőre illetménye emelésére, mivel azzal túllépné a státuszára megállapított kvótát, ezért marad részéről az illetményről való lemondás. A KSH nem adta ki azt a tájékoztatást, amely alapul szolgálhat a polgármester úr számára 2025. július 1. napjától adható illetményemelésre vonatkozóan, így utólag, visszamenőleges hatállyal kell megállapítani annak összegét. A tiszteletdíj összege önkormányzati rendeletben megállapított képviselői juttatás, amely képviselő-testületi hatáskör és pénzügyi kérdés, mivel erre nincs központi támogatás, a teljes díjtétel összegét az önkormányzat költségvetése saját bevétele terhére kell finanszírozni.

**Palásti Pál bizottság elnöke:** *összefoglalójában* megállapította, hogy a napirendi ponthoz kérdés nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**34/2025. (VI. 24.) PEFTB határozat**

**Tárgy:** *Az önkormányzat és az önkormányzati hivatal 2024. évi költségvetési pénzmaradványa végleges felosztásának*

*véleményezése*

**H a t á r o z a t**

Csanytelek Község Önkormányzata Képviselő-testülete mellett működő *Pénzügyi Ellenőrző, Foglalkoztatáspolitikai és Településfejlesztési Bizottság* az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (3) bekezdés a) pontja szerinti jogkörében eljárva megtárgyalta a fenti tárgyban benyújtott előterjesztésben foglaltakat, melyet elfogadott és alkalmasnak tartja azt a Képviselő-testület elé terjesztésre és jóváhagyásra.

Határozatról értesítést kap:

* Kató Pálné jegyző általa
* Képviselő-testületet Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**3.) Napirend**

**Tárgy: Előadó:**

*Csanytelek Község Önkormányzata és Hivatala kontroll-tevékenysége* Erhard Gyula polgármester

*ellenőrzéséről szóló belső ellenőri jelentés véleményezése* Kató Pálné jegyző

Palásti Pál bizottság elnöke

(Tárgyi írásos előterjesztés és melléklete a Bizottság jegyzőkönyve melléklete.)

**Kató Pálné jegyző:** az írásban kiadott előterjesztéshez tett *szóbeli kiegészítésében* szólt arról, hogy vezetőként általa végrehajtott feladatot ellenőrzött a belsőellenőr, aki nem kezdeményezett sem hiánypótlási eljárás, vagy intézkedési terv készítést. Indítványozta az előterjesztés és ahhoz mellékletként csatolt belső ellenőri jelentésben foglaltak megvitatását, elfogadását és annak határozatba foglalásával Képviselő-testület elé terjesztését.

**Palásti Pál bizottság elnöke:** *szóbeli kiegészítést* nem tett az előterjesztéshez.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* megállapította, hogy a napirendi ponthoz kérdés, hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**35/2025. (VI. 24.) PEFTB határozat**

**Tárgy:** *Csanytelek Község Önkormányzata és Hivatala kontrolltevékenysége ellenőrzéséről szóló belső ellenőri jelentés véleményezése*

**H a t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottság tárgyi előterjesztést és a belső ellenőri jelentésben foglaltakat megtárgyalta és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja szerinti jogkörében eljárva változtatás nélkül elfogadta azt és javaslatot tesz annak Képviselő-testület általi jóváhagyására.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár
1. **Napirend**

**Egyebek**

**Bartus László bizottság elnökhelyettese:** véleménye szerint sürgős megoldást kell találni a Gárdonyi Géza utca és a Jókai Mór utca kereszteződésében fennálló balesetek megelőzésére, hasonlóan a Széchenyi utcára kihelyezett tükör alkalmazásához.

**Kató Pálné jegyző:** a bejelentésben foglaltakra reagálva elmondta, hogy mindkét utca önkormányzati tulajdonú, így nem kell közútkezelői szakvélemény, elegendő a Csongrádi Rendőrkapitányság Közlekedésbiztonsági Osztálya szakemberének előzetes véleménye, amelynek alá kell támasztania a tükör kihelyezése előnyét, vagy hátrányát. Nincs sok jó tapasztalat a Széchenyi utcán elhelyezett tükör alkalmazására vonatkozóan, mivel a Bercsényi utcai kereszteződésben a beláthatósági határon kívül van a stoptábla, így vagy közlekedési szabályt sért az ott gépjárművel közlekedő, vagy megkockáztat egy közúti közlekedési balesetet, melyre saját példáját hozta fel elrettentésként. A tükör kihelyezése önkormányzati költségvetési forrást igényel, amely jövő évre állhat rendelkezésre, amennyiben meg van annak szakmai alapja.

**Kató Pálné jegyző:** a központi jogszabályok önkormányzatokat érintő változásairól adott részletes tájékoztatást.

**Palásti Pál bizottság elnöke:** megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.

……………………………………… …………………………………………

 Bartus László Palásti Pál

 Bizottság Elnök-helyettese Bizottság Elnöke